new dot display.jpg (57.92 KiB) Viewed 512 times
bat meter.jpg (85.16 KiB) Viewed 515 times
final design.jpg (82.4 KiB) Viewed 459 times
rear.jpg (119.9 KiB) Viewed 410 times
new meter.jpg (98.96 KiB) Viewed 410 times
Users browsing this forum: Dauntless, Drunkskunk and 11 guests GOEBAAI WOESTELINGE deur Kiekies | Bydraes | Woes - Kreatiewe platform vir Afrikaans
Ek wou dit nie lees nie. Ek wou dit nie hoor nie. Ek het geweier om dit te glo!
Die ding dat Woes gaan ophou bestaan.
Dit kan mos nie wees nie….kan dit? So het ek vir baie weke gedink en oor en oor gevra. Diep in my binneste, daar waar dit saakmaak, kon ek nie glo Willempie-Woes sou voortgaan met hierdie gesinsmoord nie. Dis hoe dit in my kop gemaal het. Asof my skryf-broeders en –susters vermoor gaan word. En dit boonop op Valentynsdag! Ai nee dit kan mos nie, ......... mag mos nie!
Maar wie is ek nou om te sê? Wie gee my enige regte of vryheid van spraak? Die laaste doodhou is dat my skryf-tong ook nog uitgesny sal word. Of so het dit vir my gevoel. Tog het ek bly hoop. Iewers ...iemand....iets....’n oplossing, seblief tog!
Nou dat die einde baie duidelik in sig is, moet ek maar glo. Moet ek aanvaar. Moet ek onthou dat alles en almal wat oor my pad kom, slegs bedoel is vir ’n spesifieke seisoen. En dat verandering nie noodwendig ’n hartseer affêre hoef te wees nie. Die houding wat ek aanneem sal bepaal hoe ek dit beleef.
Die lewe is en was nog nooit ’n gladde glybaan op ys nie. Juis daarom is dit ’n goeie idee om te leer om aanpasbaar te wees. So besef ek nou dat veral skrywers geneig is om helemaal te geheg te raak aan ’n spesifieke roetine en vasgestelde manier van dinge doen. Dit is dan beslis ook hoekom ons uitstel en afstel om skrywes te doen, omdat die sodanige omstandighede nie “perfek” is nie.
Deur die ou lewe se onvolmaaktheid te omarm en veranderinge te aanvaar, mag mens dalk net meer gedoen kry en selfs uitvind dat klein hoeveelhede chaos en onsekerheid my kreatiwiteit sal aanhelp. So dis wat ek gaan doen. Ek gaan nuwe tuistes opsoek, hopelik nuwe skrywers leer ken en nog meer hopelik, ’n ex-Woesteling of drie daar raakloop. Ek gaan nuwe idees ondersoek, dinge bietjie omkeer en uitdop. Dalk hou ek van die nuwe uitsig.
Tog wil ek dit benadruk dat my vertoewe hier op Woes en my Woesteling-vrinne, nimmer as de nooit vergete sal wees nie. Woes was ook vir my ’n lewensaar en nodige asem toe ek in die Land van sand en die Afrika-bos moes gaan woon het. Dit sal ek onthou tot onthou self, my die dag verlaat.
So...... adios, arrivederci, auf Wiedersehen, au revoir, shalom, hamba ghashle en.........GOEBAAI MY GEËERDE VRIENDE! !
Ek gaan julle so ontsettend mis (snuif-snuif-snuif).
Kiekies, jy weet waar om my te kry :-) Alles wat jy hier skryf is soooo waar. Dit gee mens weer bietjie perspektief. Dankie daarvaar. Hoop om jou binnekort op 'n ander skryfplatvorm raak te loop!
Goeibaas Woes maar Ink se liggie flikker in verte. Maar vir eers goebaai xx
3 jaar 8 maande 1 week 3 dae 1 uur oud
Kiekies soos jou skuilnaam aandui het jy baie beelde kleurvol gefikseer, nie op verggaanbare papier maar in mensgeheue. Dankie daarvoor. "Mooi loop en lekker skryf" aan aan die Woestelinge!
Nee mapstieks mense! Waar is julle avonatuurlus dan heen? Snuif-snuif se voet, ons sien mekaar net daar aan die anderkant :-))))) Sien, dit loer al oor die eerste bultjie - net soos 'n sonsopkoms.
Ja,dis omtrent snuif-snuif. Dit was altyd net 'n plesier om jou gedagtes en belewenisse raak te lees. Sterkte vorentoe!
Ai Kiekies! Jy skryf uit my hart ook. En dit het nie vir my gevoel soos net gesins moord nie. Vir my het dit gevoel soos volksmoord.
Maar so jy sê dinge kom en gaan in korter of langer seisoene.
Ons moet nou maar 'n ander woordbuurt soek waar ons kan plak en stry.
3 jaar 8 maande 1 week 3 dae 2 ure oud
So wonderlik-dierbaar van jou om op so 'n spesiale manier te koebaai. Ek kan maar net saamstem. Baie dankie ook vir al jou skryfsels wat ek maar altyd verslind het. Mooi loop my kind en pas jouself op.
3 jaar 8 maande 1 week 3 dae 4 ure oud
Dis hartseer om goebaai te sê, maar daar is lig in die tonnel. Ons sien mekaar daar.
Groete aan almal. Ek het lekker gelees en deelgeneem.
Ink is oppad tot ons redding
3 jaar 8 maande 1 week 3 dae 7 ure oud
Dis 'n tydvak in die skrywerslewe om weer oor te begin met nuwe energie wat lê en wag aan die soom van die onbekende horisone.
Net tyd sal leer wat sal gebeur.
Sterkte op jou lewensweë.
Vasbyt suster. Daar's 'n liggie aan die einde van die tonnel!! Ons groet dalk hier op Woes, maar "sien" mekaar dalk binnekort weer op INK!!
3 jaar 8 maande 1 week 3 dae 10 ure oud
Auf Wedersehen (Tot wedersiens).
3 jaar 8 maande 1 week 3 dae 18 ure oud
"Asof my skryf-broeders en –susters vermoor gaan word. En dit boonop op Valentynsdag!"
Eintlik is die datum heel van pas - St Valentine was gestenig en onthoof op daardie dag...
Dalk is ek 'n bietjie morbied. haha.
Alle sterkte met jou skryfwerk voorentoe. Mag ons weer ontmoet op die wye web.
3 jaar 8 maande 1 week 3 dae 19 ure oud
goebaai... NIE vaarwel nie...